ອາເມລິກາປາດຖະໜາຫວັງໃຫ້ ສປປ.ເກົາຫຼີ ກັບຄືນສູ່ການເຈລະຈາ
ທ່ານລັດຖະມົນຕີການຕ່າງປະເທດອາເມລິກາ Rex Tillerson
(ພາບ: THX/TTXVN)
(vovworld) - ອາເມລິກາ ປາດຖະໜາຢາກໃຫ້ ສປປ.ເກົາຫຼີ ກັບຄືນສູ່ການເຈລະຈາ ກ່ຽວກັບໂຄງການອາວຸດນິວເຄຼຍຂອງປະເທດນີ້ ແລະ ຈະນຳໃຊ້ບັນດາມາດຕະການທາງການທູດ, ລົງໂທດເພີ່ມເຕີ່ມ ເພື່ອເພີ່ມທະວີກຳລັງດັນຕໍ່ ພຽງຢາງ. ນີ້ແມ່ນເນື້ອໃນຕົ້ນຕໍໃນຖະແຫຼງການຮ່ວມຂອງທ່ານລັດຖະມົນຕີການຕ່າງປະເທດອາເມລິກາ Rex Tillerson, ທ່ານລັດຖະມົນຕີກະຊວງປ້ອງກັນປະເທດອາເມລິກາ James Mattis ແລະ ຜູ້ອຳນວຍການອົງການສືບລາຊະການລັບແຫ່ງຊາດທ່ານ Dan Coats ພາຍຫລັງກອງປະຊຸມພິເສດກັບສະມາຊິກສະພາສູງ ອາເມລິກາ ກ່ວາ 100 ທ່ານຢູ່ທຳນຽບຂາວໃນຕອນເຊົ້າວັນທີ 27/04 ຕາມເວລາ ຮ່າໂນ້ຍ. ຖະແຫຼງການຮ່ວມຊີ້ແຈ້ງວ່າ ທ່ານປະທານາທິບໍດີ ອາເມລິກາ Donald Trump ຢາກກໍ່ກຳລັງດັນ ເພື່ອເຮັດໃຫ້ ສປປ.ເກົາຫຼີ ຍົກເລີກໂຄງການນິວເຄຼຍ, ລູກສອນໄຟດ້ວຍວີທີ ຮັດແໜ້ນຄຳສັ່ງລົງໂທດເສດຖະກິດ, ເດີນຕາມບັນດາມາດຕະການທາງການທູດພ້ອມກັບບັນດາປະເທດພັນທະມິດ ແລະ ຄູ່ຮ່ວມມືໃນພາກພື້ນ.